**ՆԱԽԱԳԻԾ 1**

**ՈՐՈՇՈՒՄ N -Ն**

«22»նոյեմբեր **2023թ.**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ ԿԱՊԱՆ ՀԱՄԱՅՆՔԻ ԱՎԱԳԱՆՈՒ 2022 ԹՎԱԿԱՆԻ ԴԵԿՏԵՄԲԵՐԻ 27-Ի N 199-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

Ղեկավարվելով «Տեղական ինքնակառավարման մասին» Հայաստանի Հանրապետության օրենքի 18-րդ հոդվածի 1-ին մասի 5-րդ կետով, «Հայաստանի Հանրապետության բյուջետային համակարգի մասին» Հայաստանի Հանրապետության օրենքի 33-րդ հոդվածի 4-րդ մասով, «Նորմատիվ իրավական ակտերի մասին» Հայաստանի Հանրապետության օրենքի 33-րդ և 34-րդ հոդվածներով և հաշվի առնելով համայնքի ղեկավարի առաջարկությունը, **Կապան** **համայնքի ավագանին որոշում  է.**

1․ Հայաստանի Հանրապետության Սյունիքի մարզի Կապան համայնքի ավագանու 2022 թվականի դեկտեմբերի 27-ի «Կապան համայնքի 2023 թվականի բյուջեն հաստատելու մասին» N 199-Ն որոշման մեջ կատարել հետևյալ փոփոխությունները՝ համաձայն N 1, 2, 3, և 6 հավելվածների։

2․ Սույն որոշումն ուժի մեջ է մտնում պաշտոնական հրապարակմանը հաջորդող օրվանից։

Տ Ե Ղ Ե Կ Ա Ն Ք Հ Ի Մ Ն Ա Վ Ո Ր Ո Ւ Մ

Կապան համայնքի ավագանու 2022թ դեկտեմբերի 27-ի թիվ 199-Ն որոշման մեջ փոփոխություններ կատարելու անհրաժեշտության համար հիմք են հանդիսացել՝ 1.Լավ կառավարում հանուն տեղական զարգացման Հարավային Կովկասում ծրագրի շրջանակներում Կապանի համայնքապետարանի և Գերմանական միջազգային համագործակցության ընկերության (այսուհետ ՄՀԸ) միջև կնքված պայմանագիրը, որի համաձայն ,,Կապանի թիվ 9 ՆՈՒՀ ՀՈԱԿ-ի համար անհրաժեշտ գույքի ձեռք բերման համար ՄՀԸ-ն համայնքին կհատկացնի 15 672.5հազ.դրամ դրամաշնորհ, որին համարժեք կավելանա համայնքի բյուջեի եկամուտներն ու ծախսերը: Ծրագրի ընդհանուր արժեքը կազմում է 17 480.5հազ.դրամ, որից համայնքի համաֆինանսավորումը՝ 1 808.0հազ.դրամ է:

2. Պահուստային ֆոնդից հատկացում ,,Կապանի մշակույթի կենտրոն,, ՀՈԱԿ-ին՝ 10000.0հազ.դրամ, ընթացիկ ծախսերը հոգալու համար:

**Տ Ե Ղ Ե Կ Ա Ն Ք**

**ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԾԱԽՍԵՐԻ ԵՎ ԵԿԱՄՈՒՏՆԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ**

«Հայաստանի Հանրապետության Սյունիքի մարզի Կապան համայնքի ավագանու 2022 թվականի դեկտեմբերի 27-ի N 199-Ն որոշման մեջ փոփոխություններ և լրացումներ կատարելու մասին» Կապան համայնքի որոշման նախագծի ընդունման կապակցությամբ համայնքի բյուջեում նախատեսվում է եկամուտների և ծախսերի ավելացում 15,672,500․00 ՀՀդրամ: